ອົງການ ສປຊ ຮຽກຮ້ອງ ປະເທດທັງຫຼາຍ ໃຫ້ໃຊ້ນະໂຍບາຍ ບົນພື້ນຖານຂອງສິດທິມະນຸດ ໃນລະຫວ່າງ ການລະບາດຂອງ COVID 
ອົງການອະນາໄມໂລກ ຫຼື WHO ລາຍງານວ່າ ຈໍານວນກໍລະນີຕິດເຊື້ອໄວຣັສໂຄໂຣນາ ໃນທົ່ວໂລກ ຈະສູງຂຶ້ນເຖິງ 29 ລ້ານຄົນ ໃນໄວໆນີ້ ລວມທັງການເສຍຊີວິດ ເກືອບຮອດ 1 ລ້ານລາຍ.
ບັນດາເຈົ້າໜ້າທີ່ອົງການສະຫະປະຊາຊາດ ກ່າວວ່າ ລັດຖະບານທັງຫຼາຍທີ່ສະໜອງການຮັກສາສຸກຂະພາບແກ່ປະຊາຊົນຂອງພວກເຂົາເຈົ້າແລະປົກປ້ອງສັງ ຄົມໂດຍສະເພາະສຳລັບພວກທີ່ມີຄວາມສ່ຽງສູງ ຈະສາມາດຮັບມືກັບຜົນກະທົບຮ້າຍແຮງຂອງໂຣກລະບາດໄວຣັສໂຄໂຣນາ ໄດ້ ບັນດາເຈົ້າໜ້າທີ່ດັ່ງກ່າວເຂົ້າ ຮ່ວມໃນການອະພິປາຍກ່ຽວກັບຜົນກະທົບຈາກການລະບາດຂອງໄວຣັສໂຄວິດ-19 ແລະກ່ຽວກັບສິດທິມະນຸດ ຢູ່ສະພາສິດທິມະນຸດຂອງສະຫະປະຊາຊາດ ລີຊາ ສະໄລນ໌ ລາຍງານມາໃຫ້ວີໂອເອ ຈາກນະຄອນເຈນີວາ ຊຶ່ງໄຊຈະເລີນສຸກ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ບໍ່ມີປະເທດໃດທີ່ໄດ້ຖືກລະເວັ້ນຈາກການກະທົບຂອງໂຣກລະບາດໄວຣັສໂຄໂຣນາ ແຕ່ດັ່ງດຽວກັນກັບກໍລະນີໄພພິບັດອື່ນໆ ບັນດາເຈົ້າໜ້າທີ່ອົງການສະຫະປະຊາຊາດ ກ່າວວ່າ ມັນເປັນພວກຄົນທີ່ທຸກຍາກທີ່ສຸດ ພວກທີ່ຫຼໍ່ແຫຼມທີ່ສຸດ ແລະພວກສະມາຊິກທີ່ບໍ່ໄດ້ຮັບຄວາມສຳຄັນຂອງສັງຄົມ ເປັນຜູ້ທີ່ໄດ້ຮັບຜົນກະທົບໜັກທີ່ສຸດ ຈາກການລະບາດຂອງໄວຣັສ COVID-19 ຂ້າຫຼວງໃຫຍ່ເພື່ອສິດທິມະນຸດ ຂອງສະຫະປະຊາຊາດ ທ່ານນາງມິແຊລ ບາເຊີເລັດ ກ່າວວ່າ ບາງປະເທດໄດ້ຮັບມືກັບວິກິດການນີ້ ໂດຍຈັດຕັ້ງປະຕິບັດນະໂຍບາຍຕ່າງໆບົນພື້ນຖານຂອງສິດທິມະນິດ ທ່ານນາງກ່າວວ່າ ພວກປະເທດທີ່ໄດ້ປະກາດໃຊ້ນະໂຍບາຍຕ່າງໆ ເຊັ່ນວ່າ ການເຂົ້າເຖິງການຮັກສາສຸກຂະພາບສຳລັບພວກຄົນ ຜູ້ທີ່ບໍ່ສາມາດຈ່າຍໄດ້ ແລະໃຫ້ເງິນຊ່ອຍເຫຼືອລ້າ ໃຫ້ອາຫານສຸກເສີນ ແລະການຊ່ອຍເຫຼືອທີ່ຈຳເປັນແກ່ພວກຄົນ ຜູ້ທີ່ໄດ້ສູນເສຍວຽກງານຂອງພວກເຂົາ ເພື່ອໃຫ້ສາມາດຢູ່ລອດພົ້ນໄພພິບັດນີ້ໄປໄດ້ ແຕ່ໃນອີກດ້ານນຶ່ງທ່ານນາງເຕືອນປະເທດທັງຫຼາຍບໍ່ເອົາຫົວຊານຳຄວາມຕ້ອງ ການຂອງບັນດາສະມາຊິກທີ່ອ່ອນແອທີ່ສຸດຂອງສັງຄົມແລ້ວ ກໍຈະປະເຊີນກັບອະນາຄົດທີ່ມົວໝອງກວ່າເກົ່າ ທ່ານນາງບາເຊີເລັດ ເວົ້າວ່າ “ມາເຖິງມື້ນີ້ ບາງປະເທດໄດ້ສະແດງໃຫ້ເຫັນເຖິງຄວາມບໍ່ໄວ້ເນື້ອເຊື້ອໃຈປະຊາຊົນຂອງພວກເຂົາເຈົ້າ--ກີດກັນການວິພາກວິຈານ ຈຳກັດເສລີພາບຂອງຂໍ້ມູນ ແລະປາບປາມຢູ່ສະຖານທີ່ໂຮມຊຸມນຸມ ຂອງພົນລະ ເມືອງ ສິ່ງຕ່າງໆເຫຼົ່ານັ້ນ ແລະການລະເມີດສິດທິມະນຸດອື່ນໆໄດ້ບ່ອນທຳລາຍດ້ານສາທາລະນະສຸກ ພ້ອມດ້ວຍສິດທິມະນຸດແລະຄວາມຄາດຫວັງໃນການຟື້ນ ຕົວທີ່ເຂັ້ມແຂງ ແລະຍືນຍົງ ” ມາດຕະການປິດເມືອງແນໃສ່ເພື່ອຫລຸດຜ່ອນການແຜ່ລະບາດຂອງໄວຣັສໂຄໂຣນາ ໄດ້ສ້າງຄວາມເສຍຫາຍຕໍ່ເສດຖະກິດຂອງຫຼາຍໆປະເທດ ປະເທດເຫຼົ່ານີ້ ໄດ້ຮັບຜົນກະທົບທີ່ໜັກໜ່ວງ ໂດຍສະເພາະຕໍ່ພວກຄົນທຸກຍາກ ແລະຕໍ່ປະຊາ ຊົນຫຼາຍກວ່າ 2 ພັນລ້ານຄົນທີ່ເຮັດວຽກໃນຂະແໜງການນອກລະບົບ ອົງການແຮງງານສາກົນ ລາຍງານວ່າ ພວກແມ່ຍິງໄດ້ຮັບຜົນກະທົບຫຼາຍຢ່າງບໍ່ສົມສ່ວນໃນດ້ານຂອງການສູນເສຍວຽກງານ ແລະການຕັດເວລາລົງ ຍ້ອນໂຣກລະບາດ ອົງການນີ້ ກ່າວວ່າ ຄົນອື່ນໆຜູ້ທີ່ຖືກກະທົບໂດຍກົງ ຈາກວິກິດການດ້ານເສດຖະກິດ ແລະການຈ້າງງານທີ່ກຳລັງເປີດເຜີຍອອກມານີ້ ລວມທັງພວກຄົນງານຕ່າງດ້າວ ພວກຄົນພື້ນເມືອງ ພວກຊົນກຸ່ມນ້ອຍຕ່າງໆ ແລະພວກຄົນພິການ ເປັນຕົ້ນ ອົງການນີ້ ກ່າວອີກວ່າ ລະບົບການປົກປ້ອງສັງຄົມແມ່ນເປັນ ອົງປະກອບທີ່ສຳຄັນ ໃນການຟື້ນຕົວຈາກການລະບາດຂອງໄວຣັສ COVID-19 ອົງການອະນາໄມໂລກ ຫຼື WHO ລາຍງານວ່າ ຈໍານວນກໍລະນີຕິດເຊື້ອໄວຣັສໂຄໂຣນາ ໃນທົ່ວໂລກ ຈະສູງຂຶ້ນເຖິງ 29 ລ້ານຄົນ ໃນໄວໆນີ້ ລວມທັງການເສຍຊີວິດ ເກືອບຮອດ 1 ລ້ານລາຍ ຜູ້ບໍລິຫານໂຄງການສຸກເສີນດ້ານສຸກຂະພາບ ທ່ານໄມໂກລ ຣາຍແອນ ໃຫ້ຂໍ້ສັງເກດວ່າ ສຸຂະພາບມະນຸດ ແລະສິດທິມະນຸດ ແມ່ນເຊື່ອມໂຍງກັນໂດຍທຳມະຊາດ ແລະເຖິງຢ່າງໃດກໍຕາມ ທ່ານກ່າວວ່າ ການເຂົ້າເຖິງການຮັກສາສຸ ຂະພາບ ໃນຍາມການລະບາດຂອງໄວຣັສໂຄໂຣນາ ກໍບໍ່ມີຄວາມເປັນທຳເລີຍ ທ່ານຣາຍແອນ ເວົ້າວ່າ “ມັນໄດ້ຮັບອິດທິພົນໂດຍເພດ ໂດຍຄວາມຮັ່ງມີ ໂດຍອາຍຸ ໂດຍຊົນຊັ້ນ ໂດຍຖານະທາງກົດໝາຍ ໂດຍຊົນເຜົ່າ ແລະໂດຍສິ່ງອື່ນໆຫຼາຍຢ່າງ…ອົງການ WHO ສະໜັບສະໜຸນ ສໍານັກງານຂ້າຫຼວງໃຫຍ່ເພື່ອສິດ ທິມະນຸດຂອງສະຫະປະຊາຊາດ ຫຼື OHCHR ໄດ້ເຕືອນຢູ່ເລື້ອຍວ່າ ໂຣກລະ ບາດໄວຣັສ COVID-19 ບໍ່ຄວນຖືກໃຊ້ເປັນຂໍ້ອ້າງ ເພື່ອຄວບຄຸມເສລີພາບຂັ້ນພື້ນຖານ ” ທ່ານຣາຍແອນ ກ່າວອີກວ່າ ປະຊາຄົມນານາຊາດ ຕ້ອງຮ່ວມມືກັນເພື່ອພັດທະ ນາຢາວັກຊີນ ທີ່ປອດໄພ ແລະມີປະສິດທິພາບ ແລະຮັກສາປິ່ນປົວພະຍາດໄວຣັສ COVID-19 ທ່ານກ່າວຕໍ່ວ່າ ການເຂົ້າຫາສິນຄ້າທີ່ຊ່ອຍຮັກສາຊີວິດ ຕ້ອງໄດ້ຖືກແບ່ງປັນ ແລະແຈກຍາຍຢ່າງວ່ອງໄວ ແລະໃຫ້ທັງຄົນຮັ່ງມີ ແລະຄົນທຸກ ເທົ່າທຽມກັນ ທ່ານກ່າວຕື່ມວ່າ ການມີພຽບພ້ອມຂອງຢາວັກຊີນ ບໍ່ຄວນຂຶ້ນຢູ່ກັບຄວາມສາມາດ ທີ່ຈະໃຊ້ຈ່າຍສຳລັບພວກມັນ ອ່ານຂ່າວນີ້ຕື່ມ ເປັນພາສາອັງກິດ